Notum sit presentibus et futuris quod Stephanus Crotarius, filius Hawini de Sancto-Aniano, concessit Sanctæ-Mariæ de Prulio, et monachis ibi Deo servientibus, decimam de omnibus quæ operabuntur carrucis, vel precio, vel manibus, vel quolibet modo in suos proprios usus, in tota parrochia Sancti-Aniani. Cujus rei testes sunt.... Hoc donum postea concessit soror ejus Hawisa. Cujus concessionis testes sunt.... Hoc etiam memorie commendamus, quod Stephanus Crotarius, filius Hawini de Sancto-Aniano, et Stephanus Rabitorius, de Pontibus, vendiderunt Pruliacensibus monachis dimidium nemoris de Plano-Solio, quod adjacet in confinio et parrochia Sancti-Aniani. Hujus rei testes sunt.... Quam venditionem postea confirmavit predictus Stephanus Rabitorius, apud Pontes, Hawisa, uxore ejus laudante; de cujus patrimonio isdem Stephanus suprascriptum nemus possidebat. Cujus rei testes sunt.... Hoc idem laudavit, apud Senones, Paganus de Clos-Fonte, et uxor ejus Hersendis; testantibus........ Rainerio qui se occidit.